Бајка о рибару Тимотију

Некада давно живео један рибар, био је сиромашан, али поштен и добар човек.Његов покојни отац му је говорио :“Буди добар човек, сине,не лажи, не кради ,ако можеш помози, ако умеш уради и тражи место под Сунцем“.

Сваки дан када би устао из свог сламнатог кревета, појео би парче сувог хлеба и мало воде.То је био његов доручак, а онда би изашао из своје трошне колибе и отишао путем мора да лови рибу. Било је то чудно море, људи су причали да се изнад њега играју вилин коњици и да су то виле, а да море чува Бог Световид.Световид је био бог светла и имао је четири главе ,био је врховни Бог. Тимотије никада ништа чудно није видео нити доживео на мору, све до тог јутра.Неколико дана није могао да упеца ни једну рибу, а његов живот је зависио од улова јер од тога је и живео.Седео је у свом скромном чамцу и од муке је заплакао.“Толико сам јадан и гладан, да ли ће и мени некада да сване, да ме обасја светлост света“,рекао је.У том тренутку се појави на небу велика светлост и из ње проговори Бог Световид.“Тимотије ,ухвати једног вилин коњица који се налази на обали мора, однеси га кући и брини о њему и све ће ти се само показати“.Вилин коњици су биле три виле, једна је била добра, друга лепа а трећа зла.Рибар ухвати вилин коњица и оде ка својој колиби.Пролазили су дани, он је бринуо о вилин коњицу као што му је рекао Бог.Једног јутра када се Тимотије пробудио видео је прелепу вилу, која седи поред његовог кревета.“Ко си ти“,упита рибар.“Ја сам вила Горица“,рече вила.Тимотије се обрадова што му је Бог Световид подарио прелепу жену.“Али како ћу да преживим,сада чак имам двоје гладних уста“,рече рибар.Вила Горица загрли рибара и рече му:“Не брини, ја имам решење како да се ослободимо сиромаштва и живимо у раскоши и срећи“.Отићи ћеш до мора, тамо ћеш наћи моје две сестре.Једна је добра и она ће ти помоћи да нађеш златно змајево јаје.То јаје треба да даш мојој другој злој сестри и она ће нам подарити богаство.Рибар Тимотије послуша своју жену и брзо оде до обале мора,тамо нађе прву вилу ону добру сестру.Она му објасни шта све треба да учини:“Треба да уловиш плавог кита,у његовој утруби се налази златно змајево јаје“.Дала му је велику мрежу, чаробни прах и сабљу.“Прво забаци мрежу,када ухватиш кита баци му чаробни прах у очи, а затим му расеци сабљом утробу и тамо ће бити златно змајево јаје“, објасни му вила и рече:“То дај мојој злој сестри, она је похлепна али то ће бити довољно да испуни твој живот срећом и богаством“.Тимотије учини све како му је вила рекла.Када је успео да дође до златног јајета вратио се на обалу и тамо потражио трећу сестру злу вилу.Зла вила узе јаје и рече:“Сада иди кући, тамо ће те чекати твоја прелепа жена Горица у дворцу“.Рибар пожури кући , када је стигао а оно тамо од оне трошне колибе прелепи дворац.Унутра сва раскош и лепота и његова жена Горица.И тако су живели са пуно деце срећни и задовољни целог живота.

Добар и поштен човек има богато срце и кад тад добије срећу о којој је само маштао.

Дела која су ме инспирисала да напишем бајку:

„Рибар Палунко и његова жена“-Приче из давнина- Ивана.Б.Мажуранић

„Вилин коњиц“-Приче старог чаробњака-Тиодор Росић

„Прича о Богу Световиду“-Каљави коњ-Весна Алексић

Лука Кривокапић VI 2